Иван Вазов
Рим
сонет

chitanka.info

Кат гледам твоите палати вети,

о, вечний Рим, и твоя Ватикан

велик, създание на вековете,

и Колизея — рухнал истукан

на силата, де плачат ветровете,

и Тибъра, и твоя разкопан

скелет, и славата, и праховете

на старий мир, на тоз изчезнал блян,

аз диря с поглед Цезаря и Брута,

или Корнелйя, римлянка прочута,

или Хорацйя — песник увенчан.

Напразно тез велики сенки гона:

весталките ми сиигат от балкона

и жрецът поздравлява ме пиян.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.